als_Latn dik_Latn sag_Latn
Qyteti i Shkupit, prej dy muajsh nuk ka arritur të sigurojë të dhëna të sakta për përfaqësimin e shqiptarëve në institucionet dhe ndërmarrjet publike të këtij qyteti. Edhe gjatë seancës së sotme, pika 4 e cila ishte siguruar për diskutim lidhur me këtë çështje, u hoq nga lista, nën arsyetimin se të dhënat nuk janë kompletuar ende. Nga PDSH-ja kërkuan shpjegim për vonesën e statistikave, ndonëse një gjë e tillë ishte kërkuar tashmë prej kohësh.
“Na habit fakti se sot pika e shumëpritur për t’u diskutuar në Qytetin e Shkupit për përfaqësimin adekuat të etnive në Qytetin e Shkupit ku themelues janë ndërmarrjet publike. Na habit fakti se pika e rendit të ditës edhe pse me rregullore është dashur të largohet para se të mbahet seanca, të gjithë ne ishim të përgatitur për këtë pikë. E vërteta është se ende kërkesa për kompletim apo sqarime plotësuese, mos kompletimi nga e drejtorëve. Edhe ju si kryetare e këshillit bëtë vërejtje të adresuar tek drejtorët por ende nuk kemi përgjigje sot e kësaj dite. Tani kuptuam se kjo pikë nuk është larguar nga rendi i ditës se kemi drejtorë të ri që ende nuk janë ashtu siç duhet në karriget e tyre”, u shpreh Idriz Orana, Këshilltar i PDSH-së në Qytetin e Shkupit.
als_Latn als_Latn